Anexa nr. 1 la HCL_______/________________

CONTRACT DE COMODAT  

                                              Nr. ______/ ______________
I. PARTILE CONTRACTANTE
           UNITATEA ADMINISTRATIV TERITORIALĂ MUNICIPIUL DROBETA TURNU SEVERIN, cu sediul în Drobeta Turnu Severin  str.Mareșal Averescu, nr.2, Telefon/fax: 0252/314379/ 0252/316317, CUI – 4426581, reprezentată prin Primar Marius Screciu,  în calitate de COMODANT
și

 SPITALUL GENERAL CĂI FERATE DROBETA TURNU SEVERIN, cu sediul în Drobeta Turnu Severin, B-dul Carol I, nr. 5, CUI - 4337395 reprezentată legal prin manager ........................... , în calitate de COMODATAR
au convenit încheierea prezentului contract de comodat cu respectarea urmatoarelor clauze:
II. OBIECTUL CONTRACTULUI

2.1 Comodantul dă în folosință comodatarului, cu titlu gratuit, terenul în suprafață de 2197 mp ce aparține domeniului public al Municipiului Drobeta Turnu Severin, înscris în CF a UAT Drobeta Turnu Severin 73211, având NC 73211, situat în B-dul Carol I, nr. 5, în vederea edificării unui ambulatoriu de specialitate necesar asigurării asistenței medicale și dezvoltării serviciilor preexistente în folosul cetățenilor Municipiului Drobeta Turnu Severin.

2.2 Predarea – primirea terenului se va consemna în procesul-verbal de predare - primire, care va fi încheiat de părțile contractante la data predării.

III. DURATA CONTRACTULUI

3.1 Prezentul contract se încheie pe o perioadă de 20 ani, cu începere de la data predării terenului.
IV. OBLIGAȚIILE PĂRȚILOR CONTRACTANTE

4.1 OBLIGAȚIILE COMODANTULUI

- va preda comodatarului, spre folosință, suprafața prevăzută la art.2.1, la data semnării contractului;
- va permite comodatarului să efectueze lucrări de amenajare și împrejmuire, după cum consideră necesar, pentru utilizarea eficientă a suprafeței;

- va susține comodatarul cu orice documentație necesară acestuia din urmă, pentru a obține orice autorizație sau aprobare cerută de lege pentru lucrările necesare edificării unui ambulatoriu de specialitate necesar asigurării asistenței medicale și dezvoltării serviciilor preexistente în folosul cetățenilor;
- nu va stingherii în nici un fel folosința comodatarului asupra suprafeței a cărei folosință a fost cedată prin prezentul contract;

- să verifice modul în care sunt respectate condițiile de folosință stabilite prin actul de dare în folosință gratuită și prin lege;

- să solicite încetarea folosinței gratuite și restituirea bunului, atunci când interesul public legitim o impune.
     4.2. DREPTURILE COMODANTULUI:

- să fie informat asupra amenajărilor ce necesită obținerea de autorizații și avize ce ar urma să fie efectuate de comodatar;
- să i se predea, la sfârșitul perioadei contractuale, suprafața liberă de orice sarcină.
4.3 OBLIGAȚIILE COMODATARULUI

- să folosească suprafața de teren conform destinației prevăzute la art.2.1;
- să predea suprafața de teren la data expirării termenului pentru care s-a încheiat contractul liberă de orice sarcină, în condițiile în care consideră că prelungirea contractului nu mai este oportună;

- să utilizeze terenul ca un bun proprietar;

- să permită accesul reprezentanților comodantului pentru efectuarea controlului asupra bunului;
- să prezinte, anual, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;

- să nu modifice bunul, în parte ori în integralitatea lui, fără acordul comodantului.
         4.4 DREPTURILE COMODATARULUI

- să efectueze toate lucrările de amenajare necesare utilizării optime și eficiente a suprafeței;

- să utilizeze suprafața după bunul său plac, în limita respectării scopului pentru care folosința acesteia a fost cedată;

- să nu îi fie stingherit dreptul de folosință de către comodant sau de orice altă terță parte care ar putea pretinde vreun drept asupra suprafeței.
V. ÎNCETAREA CONTRACTULUI

5.1 Contractul de comodat încetează prin: 
          - acordul expres, exprimat în scris, al părților;
          - denunțarea unilaterală de către una dintre părți, când cealaltă parte nu-și respectă în mod repetat oblogațiile contractuale;
          - expirarea termenului pentru care s-a încheiat contractual;
          - denunțarea unilaterală de oricare dintre părți cu un preaviz în scris de 120 zile.
VI. FORȚA MAJORĂ

6.1 Niciuna dintre părțile contractante nu răspunde de neexecutarea la termen și/sau executarea în mod necorespunzător – totală sau parțială a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majora, așa cum este definită de lege.


6.2 Partea care invocă forța majoră, este obligată să comunice celeilate părți în termen de 5 zile de la apariția cazului de forță majoră, existența acesteia, prin notificare, însoțită de acte doveditoare,
            6.3 Dacă în termen de 60 zile de la producere evenimentul respectiv nu încetează, părțile au dreptul să-și notifice încetarea de drept a prezentului contract, fără ca vreuna dintre ele să pretindă daune interese.
VII. LITIGII

7.1 Eventualele litigii care s-ar putea ivi în legătură cu prevederile prezentului contract vor fi soluționate pe cale amiabilă.
           7.2 În caz contrar, divergențele vor fi soluționate de instanțele de judecată de la locul semnării contractului.
VIII. CLAUZE FINALE
         8.1 Modificarea prezentului contract se face numai prin act adițional încheiat între părtile contractante.

         8.2 Prezentul contract reprezintă voința părților și înlătură orice altă înțelegere verbal dintre acestea, anterioară sau ulterioară încheierii lui.

         8.3 Prezentul contract s-a încheiat în Drobeta Turnu Severin în data de _______________ în 2 exemplare originale, câte un exemplar pentru fiecare parte contractantă.
              COMODANT, 





   COMODATAR,                                                                           
UAT DROBETA TURNU SEVERIN 



SPITALUL GENERAL                                                 
     CĂI  FERATE                                                                   

      DROBETA TURNU SEVERIN 
